สวัสดีค่ะ พอดีอยากทราบว่าอาการผิวหนังไหม้เป็นรอยยาวตั้งแต่หลังมือถึงข้อพับแขน ในขณะที่ให้คีโมรักษามะเร็งผิวหนัง ระยะลุกลาม สามารถเกิดขึ้นได้ไหมคะ
สวัสดีค่ะ อาการมีผิวหนังคล้ายเป็นรอยไหม้เป็นรอยยาวที่มือดังกล่าวมานั้น มีสาเหตุได้จากหลายอย่างค่ะ เช่นเป็นการสัมผัสสารที่ก่อให้เกิดการระคายเคืองจากภายนอก การโดนพิษของแมลงก้นกระดกมักเป็นรอยไหม้เป็นแนวยาวตามการสัมผัสหรือปัดตัวแมลง การสัมผัสของร้อนจากภายนอก หรือเป็นผื่นผิวหนังอักเสบชนิดที่เป็นผลข้างเคียงจากการให้ยาเคมีบำบัด (แต่จะต้องทราบชื่อหรือชนิดของยาที่แน่ชัดร่วมด้วยจึงจะบอกได้มากขึ้น) แต่ส่วนใหญ่ผื่นกลุ่มแพ้หรือเป็นปฏิกิริยาจากยา มักเกิดทั่วๆหลายๆตำแหน่งของร่างกาย ไม่ค่อยมาด้วยเป็นรอยยาวที่แขนข้างเดียวในเบื้องต้นใช้น้ำเปล่าสะอาดล้างภายนอก ระวังการสัมผัสสารใดๆที่ก่อให้เกิดอาการระคายเคือง ยังไม่เอายาอะไรไปทาเอง สังเกตอาการค่ะ ถ้าผิวหนังเป็นรอยไหม้ พุพองขึ้นมาชัดเจน มีตุ่มหนอง หรือมีเลือดไหล อาจบ่งบอกถึงการอักเสบหรือติดเชื้อที่ค่อนข้างรุนแรงของผิวหนัง หรือถ้าเป็นปฏิกิริยาจากยาเองก็ค่อนข้างจะรุนแรงที่ควรกลับไปพบแพทย์ที่รักษาหรือรับเคมีบำบัดอยู่เพื่อตรวจประเมินโรคต่อไป